Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: [10. számú melléklet az 1/2000. (I. 7.) SZCSM rendelethez
Paragraph Index: 399

(2) bekezdés]. A polgármester „saját jogon” kapott önkormányzati feladat- és hatásköre — de lege lata — nem jelentős az Alkotmány 42. §-ában írt helyi önkormányzás megvalósítása tekintetében. [„Törvény a polgármesternek, főpolgármesternek, megyei közgyűlés elnökének kivételesen önkormányzati feladat- és hatáskört állapíthat meg.” Ötv. 2. § (2) bekezdés] A polgármester a hivatal irányítása terén is kötve van a helyi képviselő-testülethez: „a polgármester a képviselőtestület döntései szerint és saját önkormányzati jogkörében irányítja a hivatalt” [Ötv. 35. § (2) bekezdés]. A polgármester alkotmányos helyzetének megállapításánál nagy szerepe van az őt megillető hatásköröknek. A helyi képviselő-testülethez való viszonyát, s e viszony Alkotmány 42. §-ában írt helyi önkormányzáshoz való kapcsolódását, alkotmányossági szempontú relevanciáját az Alkotmány és az Ötv. által számára biztosított hatáskörök ismeretében lehet megállapítani, s ennek eredményeként lehet állást foglalni abban a kérdésben is, vajon a polgármesteri tisztség ellátásának akadályozása alkotmányellenes módon befolyásolja-e a helyi önkormányzás megvalósulását.

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes